Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 716/13/7701	Bardejov, 21.1.2014
EEČ : 2-54-36-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 15. 09. 2013  v čase okolo 11.20 hod. po predchádzajúcej vzájomnej dohode obvinený ml. XXXXX spolu s maloletým XXXXX, nar. 06. 10. 2001, trvale bytom XXXXX, ul. XXXXX a maloletým XXXXX, nar. 13. 09. 2002, trvale bytom XXXXX, ul. XXXXX, prišli k neoplotenému starému neobývanému rodinnému domu s pop. č. 3 na ul. XXXXX v Bardejove majiteľky XXXXX, nar. 28. 08. 1931, trvale bytom XXXXX, ul. Pod papierňou 66, pričom maloletý XXXXX dával pozor na chodníku pred domom a ml. obv. XXXXX rukami opakovane zatlačil uzamknuté vchodové dvere do tohto domu, ktoré sa násilím otvorili spolu s mal. XXXXX vnikol dnu, odkiaľ odcudzili nefunkčný 1 ks krovinorez zn. Nac typu CG 430 N, výr. č. 0943001143, čím takto pre poškodeného XXXXX, nar. 26. 06. 1966, trvalo bytom XXXXX, okr. XXXXX spôsobil škodu vo výške 50,- €,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ Obvodného oddelenia PZ v Bardejove zo dňa 15.11.2013 sp. zn. ORP-XXXXXBJ-BJ-2013 bolo obvinenému ml. XXXXX vznesené obvinenie pre prečin krádeže podľa § 212 ods. 2,  písm. a/  Trestného zákona  pre skutok, ktorý je uvedený vo výrokovej časti tohto uznesenia.

	Vyšetrovanie predmetnej trestnej veci bolo policajným orgánom Obvodným oddelením PZ v Bardejove ukončené dňa 14.01.2014 a vyšetrovací spis bol predložený Okresnej prokuratúre XXXXX  s návrhom na podanie obžaloby na ďalšie konanie.
                                                                                                    
	Preskúmaním na vec sa vzťahujúceho vyšetrovacieho spisu bolo skúmané, či nie sú splnené podmienky na postup prokurátora podľa § 216 Trestného poriadku.

	Vo svojej  výpovedi dňa 27.12.2013 obvinený ml. XXXXX v celom rozsahu priznal spáchanie skutku, ktorý sa mu kladie za vinu. Obvinený svoje konanie oľutoval a súhlasil s prípadným postupom podľa § 216 Trestného poriadku. Z výpovede poškodených XXXXX a XXXXX je zrejme, že odcudzený krovinorez bol vrátený v pôvodnom stave  a preto nežiadali žiadnu náhradu škody.

	Z obsahu vyšetrovacieho spisu je zrejmé, že obvinený ml. XXXXX bol doposiaľ raz súdne trestaný a to v roku 2012, avšak dňa 2.1.2013 došlo k odpusteniu trestu na základe amnestie a na obv. sa hľadí akoby nebol odsúdený. Obv. ml. XXXXX nie je vedený vo výpise evidencie priestupkov. 

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenie na jej náhradu, a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa ustanovenia § 212 ods.  2 písm. a/ Trestného zákona je stanovená trestná sadzba odňatia slobody  až na dva roky.

	Na základe vyššie uvedených skutočností bolo zistené, že obvinený ml. XXXXX sa ku skutku, ktorý je mu kladený za vinu priznal a nie sú pochybnosti, že svoje priznanie vykonal slobodne vážne a zrozumiteľne. Svoje konanie oľutoval. Odcudzená vec bola vrátená a poškodení nežiadali náhradu škody. Obvinený svojim doterajším životom preukázal, že rozhodnutie podľa ustanovenia § 316 Trestného poriadku možno považovať za postačujúce.

	Z uvedených dôvodov bolo preto rozhodnuté tak, ako je to uvedené vo výrokovej časti tohto uznesenia.

	Podľa ustanovenia § 216 ods. 2 Trestného poriadku bola obvinenému ml. XXXXX určená doba v trvaní jedného roka,  ktorá začína právoplatnosťou uznesenia o podmienečnom zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor